
Kære [leverandørnavn]
Vi kontakter jer, fordi vi køber følgende emballage fra jer, som er fremstillet med vores navn, logo eller varemærke:
· [indsæt emballagetype]
Fra 12. august 2026 gælder de første krav i EU’s emballageforordning. Da emballagen er fremstillet under vores navn, logo eller varemærke, bliver vi betragtet som fabrikant efter emballageforordningen. Det betyder, at vi har ansvar for at dokumentere, at emballagen lever op til reglerne, herunder at vi kan udarbejde en overensstemmelseserklæring på det nødvendige grundlag. 
Vi beder jer derfor, som leverandør af emballagen, om at fremsende de oplysninger, analyser og den tekniske dokumentation, som er nødvendig for, at vi kan dokumentere emballagens overensstemmelse med emballageforordningen. Leverandører af emballage og emballagematerialer skal efter artikel 16 stille de nødvendige oplysninger og dokumentation til rådighed for fabrikanten. 

Vi beder særligt om dokumentation for:
· materialespecifikationer for emballagen
· oplysninger om alle relevante komponenter, herunder trykfarver, lak, lim, coating og øvrige bestanddele
· dokumentation for overholdelse af grænseværdier for tungmetaller
· dokumentation for PFAS, hvis emballagen er beregnet til kontakt med mad eller drikke
· relevante testresultater, analyserapporter eller leverandørerklæringer
· oplysninger om fødevarekontakt, hvis emballagen bruges til mad eller drikke
· oplysninger om produktion, type, batch, varenummer eller serienummer, så emballagen kan identificeres og kobles til dokumentationen
· oplysninger om, hvilke standarder, metoder eller tekniske specifikationer emballagen er vurderet efter
· dokumentation for eventuelle ændringer i materialer, produktion eller sammensætning, som kan påvirke emballagens overensstemmelse

Dokumentationen skal kunne bruges som grundlag for vores tekniske dokumentation og vores overensstemmelseserklæring. Hvis dele af dokumentationen ligger hos jeres egne underleverandører, beder vi jer indhente og videresende den relevante dokumentation til os.
Hvis I har spørgsmål til vores anmodning, er I velkomne til at kontakte os.

